Opgaver til ”Den blomstrende have” af Naja Marie Aidt

1. Lav en personkarakteristik af Thomas (fortælleren) samt Erik og Mette. Fokuser både på den ydre og den indre personkarakteristik – se evt. forklaring nederst i dokumentet. 
2. Hvordan er Thomas’ forhold til henholdsvis Erik og Mette? 
a. Hvad synes han om Erik og Mettes interesse for hinanden?
3. Kig på sprogbrugen. Hvad gør Naja Marie Aidt for at gøre teksten interessant at læse? 
a. Er der eksempler på billedsprog? Hvilke?
4. Ligheder mellem ”Den blomstrende have” og Syndefaldsmyten: Hvordan træder syndefaldet frem i forbindelse med tabet af uskylden og kønsbevidstheden i ”Den blomstrende have”?
a. Lav en tidslinje med faserne ’før’, ’under’ og ’efter’ ift. ”Den blomstrende have” (overvej hvad der kendetegner Thomas, Erik og Mette i de forskellige faser).
b. Find symboler, som refererer til syndefaldet.
5. Hvorfor tror du, at novellen hører ind under temaet ”unge og identitet”? Inddrag evt. novellens titel i dine refleksioner. 

Husk at bakke jeres pointer op med eksempler og citater fra teksten samt at notere, hvor I har fundet det – det er VIGTIGT! 

Forklaring personkarakteristikker 
Ydre personkarakteristik: Personens ydre og det, vi får at vide direkte.
Indre personkarakteristik: Hvad kan vi udlede fra deres handlinger og det, de siger?

